અમારા સગામાં એક બહેનને દીક્ષા લેવાની હતી, દીક્ષા એટલે એ સંસારનો ત્યાગ કરે – જૈન ધર્મ પ્રમાણે… તો છ કે સાત મહીનાનો સમયગાળો હોય જેમાં એ પોતાની ઈચ્છાઓ પૂરી કરે. તો એમની પાસે થોડો સમય હ્તો અને તેમની ઈચ્છા હતી કે તારક મહેતાના સેટ પર આવે, એ અમારા સેટ પર આવ્યા, બધા જોડે ફોટો પડાવ્યો, થોડી વાર શૂટીંગ જોયું, ખુશખુશાલ થઈ ગયા, અને મને કહે કે મારી બહુ ઈચ્છા હતી કે હું તમારે ત્યાં આવું અને હવે મને ખૂબ સારુ લાગે છે. હવે હું મારે રસ્તે શાંતિથી જઈશ, અને એ બહુ જ ખુશ હતા, પછી એક બીજા બહેન આવ્યા હતા, જેમના પતિએ કહ્યું કે આ મારા વાઈફ, અમે મળ્યા, થોડીક વાર રહીને એ અંકલ-આન્ટી જતા રહ્યાં પણ પછી ખબર પડી કે એ બહેનને કેન્સર કે એવું કાંઈક હતું, અને એ થોડાક જ દિવસના મહેમાન હતાં, પણ એમની ખૂબ જ ઈચ્છા હતી કે એ ‘તારક મહેતા…’ના સેટ પર આવે. એ અંકલે આન્ટીને નહોતું કહ્યું કે તેમને કેન્સર છે, પણ એમની જે જે ઈચ્છાઓ હતી એ પૂરી કરવા નીકળ્યા હતા એમાં એમની ઈચ્છા હતી કે એ ‘તારક મહેતા…’ ના સેટ પર આવે.